جمهور باشقانی و عدالت و اینکیشاف پارتیسی‌نین صدری رجب طیب اردوغان پارتیسی‌نین بعضی میللت وکیل‌لری ایله گؤروشوب.
آک پارتی‌نین مرکزی قرارگاهیندا مطبوعاتا قاپا‌لی باش توتان توپلانتی تخمینن 3 ساعات داوام ائدیب.
آک پارتی‌نین سؤزچوسو عمر چلیک ییغینجاقدان سونرا وئردیگی آچیقلامادا ناظیر و میللت وکیل‌لرینین بیر آرایا گلدیگی مصلحت لشمه توپلانتی‌لاری‌نین اوولینجی‌سی‌نین دونن (23 ژوئن) ساغلیق ناظیری فخرالدین کوجانین ایشتیراکی ایله رئاللاشدیریلدیغینا دقت چکه‌رک دئییب:
"پاندمی دؤورو باشدا اولماقلا گؤرولن تدبیرلر، حیاتا کئچیریلن سیاست‌لر و هانسی پرسپکتیوه صاحیب اولدوق‌لاری باره‌ده هرطرف‌لی بیر قیمتلندیرمه آپاریلدی. بلدیه باشچی‌لاری، تشکیلات باشچی‌لیغی و میللت وکیل‌لریله گؤروش‌لر سری سینین دؤردونجو بیر مرحله‌نین علاوه اولوندوغونو، ییغینجاق‌لاردا ایچ و دیش سیاست، اقتصادی و سوسیال سیاست ایله دیگر ساحه‌لرده اینکیشاف‌لار هرطرف‌لی شکیلده قیمتلندیریلدی.
چلیک بو گون جمهور باشقانی اردوغانین باشچیلیغیندا و 55 میللت وکیلی‌نین قاتیلدیغی ییغینجاقدا میللت وکیل‌لرینین ویلایت و بؤلگه‌لری‌نین احتیاج‌لاری، گؤرولن ایشلر، داوام ائدن لاییحه‌لر و ساحه‌ده‌کی قیمتلندیرمه‌لری باره‌ده فیکیرلرینی بؤلوشدوک‌لرینی بیلدیریب.
عمر چلیک بو گؤروش‌لر سری‌سینین داوام ائدجگینی وورغولاییب.
